Uniunea Europeană a decis că CBD-ul nu este o substanţă narcotică. Interdicţia din Franţa, considerată ilegală.
Justiţia europeană a decis că CBD-ul nu este un drog narcotic. Uleiul pe bază de cannabis este folosit în industria medicală. CBD-ul este compusul organic din planta de cannabis, cu o concentraţie foarte mică de substanţă activă.
Curtea de Justiţie a Uniunii Europene a decis că CBD-ul, un derivat pe bază de cannabis, nu este un drog narcotic, relatează The Guardian. Astfel, interdicţia acestui produs în Franţa este considerată ilegală.Cei care au luat decizia consideră că CBD-ul nu are un efect psihotrop sau vreun efect nociv asupra sănătăţii. Este un pas important în faţă pentru această industrie, din moment ce mai multe ţări europene au încercat să limiteze vânzarea.În Franţa, doar fibrele şi seminţele de cânepă, care conţin sub 0.2% THC, pot fi puse spre vânzare. Instanţa europeană a decis că interdicţia francezilor referitoare la produsele CBD contravine legislaţiei europene privind libera circulaţie a mărfurilor.